钦定古今图书集成/理学汇编/学行典/第251卷 > 杨舜渔
## 钦定古今图书集成/理学汇编/学行典/第251卷 > 杨舜渔

按《巢县志》：“杨舜渔，号见吕，幼业儒，及长弃去，以诗书
自娱。读《史鉴》，见古人有前言往行，便欲效之，凡道理
务实体诸己。为里中塾师，即欲以此教人。凡开导后
学，课训子弟，敦行为先，文艺为次，谆谆恳恳，动仿古
人，故里中有杨古人之称。屡请宾筵不就。县令高其义，赠匾额曰‘耆硕清隐’。”其教子若侄，不汲汲于功名，
不役役于财利，澹泊相尚，义命自安，一门之中，自相
师友，雍雍如也。其家塾联云：“玆固蓬荜而行，但谢事
杜门，显晦亨屯，一任循环往复；何妨饔飧而治，且断
虀画粥。”兄弟叔侄，自为主仆师生。年近八十卒。子维
岳述其行实，京山李本宁特访诸巢，高其谊，为作行
状。所作有《小学序》《及我箴注》等行世。